Publication: Magyar Közlöny
Issue: MK-1998-32 (Year: 1998, Number: 32)
Era: 1990-2004
Section: a 21/1998. (IV. 17.) IKIM rendelethez
Paragraph Index: 363

f) A gépet valamennyi speciális szerelvénnyel és tartozékkal ellátva kell leszállítani annak érdekében, hogy azt minden kockázattól mentesen lehessen felszerelni, karbantartani és üzemeltetni. 1.1.3. Anyagok és gyártmányok A gép gyártása során a gépbe beépített vagy annak alkalmazása során felhasznált anyagok, illetve az általa előállított termékek nem veszélyeztethetik az érintett személyek biztonságát vagy egészségét. Különösen folyadékok (nyomás alatti közegek) alkalmazása esetén a gépet úgy kell tervezni és kialakítani, hogy a feltöltés, felhasználás, visszanyerés vagy leeresztés veszély nélkül legyen elvégezhető. 1.1.4. Megvilágítás A gépet a gyártónak fel kell szerelnie az adott munkafolyamatoknak megfelelő világítással abban az esetben, ha annak hiánya a normál környezeti világítás esetén kockázatot jelentene. A gyártónak gondot kell fordítania arra, hogy az általa szállított világítás ne idézzen elő sem zavaró árnyékos teret, sem zavaró, kápráztató hatást, vagy ne okozzon veszélyes stroboszkópikus hatást. Amennyiben egyes belső szerelvényeket gyakran kell ellenőrizni, azokat megfelelő világítással kell ellátni. Ugyanez vonatkozik a szerelési és karbantartási területekre is. 1998/32. szám 1.1.5. A gép tervezése a kezelés figyelembevételével A gép és valamennyi tartozéka — legyen veszély nélkül kezelhető, — olyan csomagolású vagy kialakítású, hogy annak közbenső tárolása sérülésmentesen és veszélytelenül megoldható legyen (pl. kielégítő stabilitás, különleges alátámasztások). Amennyiben a gép vagy annak bármely szerkezeti eleme a súlya, méretei vagy alakja miatt kézzel nem mozgatható, akkor a gépet, illetve annak tartozékait — vagy olyan kiegészítő szerelvényekkel kell ellátni, amelyek lehetővé teszik azt, hogy valamilyen teheremelő berendezéssel felvehetők legyenek, — vagy úgy kell kialakítani, hogy ilyen szerelvényekkel elláthatók legyenek (pl. menetes furatok kialakítása), — vagy olyan formájúra kell kialakítani, hogy a hagyományos teheremelő gépekre ráhelyezhető legyen. Azok a gépek, amelyeket kézzel kell mozgatni — könnyen szállíthatók, vagy — a biztonságos szállíthatóság érdekében megfelelő fogóeszközökkel (pl. fogantyú) ellátottak legyenek. Az olyan készülékek, illetve gépalkatrészek kézi mozgatásakor, amelyek alacsony súlyuk ellenére is (az alakjuk vagy anyaguk miatt) veszélyt jelentenek, intézkedéseket kell tenni a veszélyeztetés kiküszöbölésére. 1.2. Vezérlőrendszerek 1.2.1. A vezérlőrendszerek biztonsága és megbízhatósága A vezérlőrendszereket úgy kell tervezni és gyártani, hogy azok biztonságosan és megbízhatóan elhárítsák veszélyhelyzet kialakulását. Ezeket úgy kell tervezni, hogy — az elvárható üzemi igénybevételeknek és idegen behatásoknak ellenálljanak, — a vezérlőrendszer esetleges logikai hibája ne idézzen elő veszélyhelyzetet. 1.2.2. Kezelőelemek A kezelőelemeknek — jól láthatónak, felismerhetőnek, célszerűen megjelöltnek kell lenniük, — úgy kell felszerelve lenniük, hogy a biztonságos, akadálytalan, gyors és egyértelmű működtetés biztosított legyen, — a mozgása kövesse az általa kiváltott mozgás irányát, — a veszélyes téren kívül kell felszerelve lenniük, szükség esetén a veszélyes térbe telepített bizonyos, vezérlőelemek kivételével mint pl. vészkikapcsoló, vagy különálló vezérlőpultra, például a robotok programozásához, — úgy kell elhelyezve lenniük, hogy azok működtetése ne idézzen elő pótlólagos veszélyhelyzetet, — úgy kell tervezve, illetve védelemmel ellátva lenniük, hogy az azoktól megkívánt hatás, amennyiben az veszélyhelyzetet lenne képes előidézni, ne következzen be akaratlagos működtetés nélkül, — úgy kell gyártva lenniük, hogy azok az előre látható behatásoknak ellenálljanak; ez különösen vonatkozik a vészkikapcsolókra, amelyek jelentős igénybevételnek lehetnek kitéve. Amennyiben valamilyen kezelőelemet többféle funkció teljesítésére terveztek és gyártottak, azaz annak a hatása nem egyértelmű (pl. kapcsolófalba alkalmazása), akkor a mindenkori vezérlő hatást összetéveszthetetlenül ki kell jelölni, és szükség esetén megfelelő időelőzéssel jól látható, illetve hallható visszajelzést kell alkalmazni. A kezelőelemeket úgy kell elhelyezni, hogy az ergonómiai elvek figyelembevétele mellett azok elrendezése, mozgatószerkezeteik és azok szilárdsága a vezérlőhatással összhangban legyen. Az egyéni védőeszközök (mint pl. cipő, kesztyű) szükséges vagy várható használatából fakadó terheléseket figyelembe kell venni. A gépeket a biztonságtechnikai követelményeknek megfelelő figyelmeztető berendezésekkel (skála, hangjelzés stb.) és utasításokkal kell ellátni. A kezelőszemélynek ezeket a figyelmeztető berendezéseket a kezelőállásról jól be kell látnia, a hangjelzések egyértelmű értelmezésére előírásokat kell készíteni. A fő kezelési helyen tartózkodó kezelőszemélynek meg kell tudni bizonyosodnia arról, hogy a gép veszélyes terében nem tartózkodnak-e személyek. Amennyiben erre nincs lehetőség, akkor a vezérlést úgy kell tervezni és kialakítani, hogy a gép indítását akusztikus és/vagy optikai figyelmeztető jelzés előzze meg. A veszélyeztetett személynek kellő ideje és lehetősége legyen arra, hogy a gép indítását gyorsan meg tudja akadályozni. 1.2.3. Indítás A gép indítása csak egy erre a célra szolgáló kezelőelem szándékos működtetésével történhet. Ez vonatkozik — az üzemszünet utáni újraindítás műveletére is, függetlenül attól, hogy ez az üzemszünet milyen ok miatt következett be, — az üzemállapotok (pl. sebesség, nyomás) jelentős változására is akkor, ha ez az újraindítás vagy az üzemállapotoknak a jelentős megváltozása az érintett személyre nézve veszélyt jelent. Ez a követelmény nem vonatkozik arra az esetre, ha a gép újraindítása, vagy a működtetési feltételek változtatása automatikus ciklusok szabályos egymásutánjának az eredménye. Amennyiben a gép több indításvezérlővel rendelkezik és így a kezelőszemélyek egymást veszélyeztethetik, úgy kiegészítő eszközöket (pl. választó kapcsoló vagy egyeztető kapcsoló, amelyek mindenkor csak egy indítókészülék működését engedélyezik) kell felszerelni annak érdekében, hogy ezt a veszélyt ki lehessen küszöbölni. Automata gép automatikus üzemmódban történő újraindításának a kikapcsolást követően könnyen megvalósít- 1998/32. szám hatónak kell lennie, miután valamennyi biztonságtechnikai feltétel teljesült. 1.2.4. Leállítás Normál leállítás Valamennyi gépet fel kell szerelni egy olyan kapcsolóval, amely lehetővé teszi a teljes gép biztonságos leállítását. Valamennyi munkahelyet fel kell szerelni olyan kapcsolóval, amely a veszélytől függően a gép valamennyi mozgó alkatrészét, illetve meghatározott mozgó alkatrészét leállítja annak érdekében, hogy a gépet egy biztonságos nyugalmi helyzetbe lehessen állítani. A leállító rendelkezésnek legyen elsőbbsége az indító rendelkezéssel szemben. Amikor a gép vagy annak veszélyes szerkezeti elemei nyugalmi állapotba kerültek, akkor a hajtás energiaellátását meg kell szakítania. Vészkikapcsolás Valamennyi gépet fel kell szerelni egy vagy több vészkikapcsoló berendezéssel, amelyek segítségével a fenyegető vagy bekövetkező veszélyt meg lehet szüntetni. Ez alól kivételt jelentenek — azok a gépek, amelyeknél a vészkikapcsolással a veszély nem csökkenthető, mivel a vészkikapcsoló vagy a normál leálláshoz szükséges időt nem csökkenti, vagy nem lehetséges a veszély miatt a különleges intézkedéseket megtenni, — kézben tartott, illetve kézzel vezetett gépek esetén. A vészkikapcsoló berendezés: — világosan felismerhető, jól látható és gyorsan hozzáférhető legyen, — a veszélyes mozgásfolyamatot a lehető leggyorsabban állítsa le anélkül, hogy ezáltal járulékos veszélyhelyzeteket idézne elő, — ha szükséges, tegye lehetővé a biztonsági műveletek beindítását vagy kioldását. Amennyiben a vészkikapcsoló berendezést egy vészkikapcsolási utasítás kiadása után már nem működtetik, ezt az utasítást a vészkikapcsoló reteszelésével, annak feloldásáig fenn kell tartania. Nem megengedhető, hogy a vészkikapcsoló reteszelve legyen anélkül, hogy a leállító utasítást feloldják. A vészkikapcsolót csak egy megfelelő működtetéssel szabad feloldani. A feloldás nem indíthatja a gépet, csupán csak az újraindítást tegye lehetővé. Gépláncok Az olyan gépeket vagy géprészeket, amelyeket együttes hatás kifejtésére terveztek, a gyártónak a gépet úgy kell terveznie és gyártania, hogy a leállító berendezések, beleértve a vészkikapcsoló berendezést is, ne csak a gépet állítsa le, hanem valamennyi, eléje és mögéje kapcsolt berendezést is, amennyiben azok további működése veszélyhelyzetet jelentene. 1.2.5. Üzemmódválasztó kapcsoló A választott vezérlési módnak legyen elsőbbsége valamennyi más vezérlési funkcióval szemben, kivéve a vészkikapcsolási funkciót. Amennyiben a gépet úgy tervezték és gyártották, hogy több vezérlési folyamatot vagy üzemmódot lehet megvalósítani, amelyeknek eltérő a biztonsági fokozata (pl. a beállításhoz karbantartáshoz, ellenőrzéshez), akkor azt egy minden állásában zárható üzemmódválasztó kapcsolóval kell felszerelni. Az üzemmódválasztó kapcsoló valamennyi állása csak egyetlen vezérlési vagy üzemmódnak felelhet meg. Az üzemmódválasztó kapcsolót egyéb üzemmódválasztó eszközökkel is lehet helyettesíteni, amelyeken keresztül a kezelőszemélyzet csak meghatározott csoportoknál, meghatározott gépfunkciókat végezhet el (pl. hozzáférhetőségi kód a meghatározott számjegyvezérlési funkciókhoz). Amennyiben a gép valamilyen üzemmódjában bizonyos munkafolyamat mellett a védőberendezés védőhatásának felfüggesztése lenne szükséges, akkor a megfelelő választókapcsolót a következő vezérlési folyamatra kell beszabályozni: — automatikus vezérlés reteszelve, — elmozdulásokra csak abban az esetben van lehetőség, ha vezérlőberendezést folyamatosan működtetik (vezérlőberendezés önműködő visszaállítással), — az egyes alkatrészek veszélyes mozgása csak fokozott biztonsági feltételek mellett lehetséges (pl. lecsökkentett sebesség, csökkentett teljesítmény, léptető üzemmód és más megfelelő intézkedések) és azok a veszélyek, amelyek a vezérlési sorrendből fakadnak, ki vannak kapcsolva, — azok a gépmozgások, amelyek a gépen belüli érzékelők közvetlen vagy közvetett működtetése veszélyt jelenthetnek, reteszelve vannak. Az üzemmódválasztó kapcsoló működtetési helyéről a mindenkor működtetett géprészeket vezérelni lehessen. 1.2.6. Az energiaellátás zavara A gép energiaellátásának megszakadása, vagy annak a megszakadás utáni visszatérése, vagy az energiaellátás egyéb változásai nem idézhetnek elő veszélyhelyzetet. Különösképpen a következőket kell kizárni: — akaratlan beindítás, — a leállításhoz már kiadott utasítás végre nem hajtása, — a gép valamely mozgó alkatrészének vagy a gép által befogott munkadarabnak a kiejtése vagy kivágódása, — bármely mozgó alkatrész automatikus vagy kézi leállításának megakadályozása, — valamely védőberendezés kiesése. 1.2.7. A vezérlőrendszer zavarai A vezérlőrendszer logikai körének zavara, vagy a vezérlőkör meghibásodása nem okozhatja veszélyhelyzetek kialakulását. Különösen az alábbiakat kell kizárni: — akaratlan indítás, — valamilyen, már kiadott leállító utasítás végre nem hajtása, — a gép valamely mozgó alkatrészének vagy a gép által befogott munkadarabnak a kiejtése vagy kivágódása, 1998/32. szám — bármely mozgó alkatrész automatikus vagy kézi leállításának megakadályozása, — valamely védőberendezés kiesése. 1.2.8. Szoftver A kezelőszemélyzet és a gép vezérlő-, illetve ellenőrző rendszere közötti párbeszéd biztosítására szolgáló szoftvert a „felhasználó-barát” konstrukciós elveknek megfelelően kell kialakítani. 1.3. A mechanikai veszélyekkel szembeni védelem 1.3.1. Stabilitás A gépeket, valamint azok alkotóelemeit és felszerelési tartozékait úgy kell tervezni és gyártani, hogy azok a számításba vett üzemelési körülmények között (adott esetben figyelembe véve a klimatikus körülményeket is) elegendően stabilak legyenek, és úgy lehessen azokat üzemeltetni, hogy ne álljon fenn az akaratlan borulás, leesés vagy elmozdulás veszélye. Amennyiben a gép kialakítása vagy tervbe vett telepítési körülményei következtében nem lehetne biztosítani annak kellő stabilitását, akkor megfelelő alátámasztásról gondoskodni kell, és ennek alkalmazására a használati utasításban fel kell hívni a figyelmet. 1.3.2. Törésveszély üzem közben A gépek különböző alkatrészei, illetve azok összeköttetései ellenállóak legyenek a rendeltetésszerű üzemeltetés során fellépő terhelésekkel szemben. A gép gyártása során felhasznált anyagoknak az adott üzemeltetési körülményeknek megfelelő ellenállási tulajdonságokkal kell rendelkezniük, különös tekintettel az anyag kifáradására, öregedésére, korróziójára és kopás-ellenállóságára. A gyártónak a használati utasításban meg kell adnia a biztonság szempontjából fontos felülvizsgálati és karbantartási munkák jellegét és gyakoriságát. Adott esetben ugyanott meg kell adni a gyorsan kopó alkatrészek listáját és utalni kell azok kicserélésének kritériumaira is. Amennyiben a megvalósított biztonsági intézkedések ellenére a repedés- vagy törésveszély (pl. a köszörűkorongok vagy gépalkatrészek esetében) továbbra is fennáll, akkor az érintett mozgó alkatrészeket úgy kell elrendezni és felszerelni, hogy azok törése esetén a törött darabok felfoghatók legyenek. Azokat a merev és rugalmas csővezetékeket, amelyek folyadékokat — különösen akkor, ha magas nyomás alatt — szállítanak, úgy kell kialakítani, hogy az adott körülmények között a fellépő külső és belső nyomásoknak ellenálljanak. Azokat biztonságosan kell rögzíteni, illetve valamennyi agresszív külső hatással szemben védelemmel kell ellátni. Megfelelő intézkedéseket kell tenni arra az esetre, hogy törés esetén ne idézzenek elő veszélyhelyzetet (hirtelen elmozdulás, nagy nyomás alatt kilépő folyadékáram stb.) A munkadarabnak a szerszámhoz való automatikus hozzávezetése esetén a következő feltételeket kell teljesíteni ahhoz, hogy az érintett személyek veszélyeztetését (pl. szerszámtörés révén) ki lehessen küszöbölni: — a szerszám és a munkadarab érintkezésekor a szerszámnak el kell érnie a normál üzemi körülményeket, — amennyiben a szerszám szándékosan vagy véletlenül megindul, illetve leáll, akkor a hozzávezető adagolásnak és a szerszámmozgásoknak összhangban kell lefutniuk. 1.3.3. Kieső vagy kirepülő tárgyak okozta veszélyek Intézkedéseket kell tenni arra, hogy az adott esetben veszélyes tárgyak (megmunkált munkadarabok, szerszámok, forgácsok, töredékdarabok, hulladékok stb.) kiesését és kirepülését meg lehessen akadályozni. 1.3.4. Felületek, sarkok és élek okozta veszélyek A hozzáférhető gépalkatrészeknek — amennyiben a funkciójuk azt lehetővé teszi — nem lehetnek sem éles sarkai vagy élei, sem olyan durva felületei, amelyek sérüléseket okozhatnának. 1.3.5. Kombinált gépek okozta veszélyek Amennyiben a gép több, különböző művelet végrehajtására alkalmas, amikor az egyes műveletek között a munkadarabot kézzel kell a gépből kivenni (kombinált gép), akkor azt úgy kell tervezni és gyártani, hogy a gép valamennyi részegységét egymástól külön is fel lehessen használni anélkül, hogy a többi részegység a kezelőszemély szempontjából bármilyen veszélyhelyzetet jelentsen vagy akadályt képezzen. A gép valamennyi nem védett része legyen külön is indítható és leállítható. 1.3.6. A szerszám fordulatszámának változása által előidézett veszélyhelyzet Amennyiben a gépet az egyes munkafolyamatok megvalósítása céljából különböző alkalmazási körülményekre tervezték (pl. a sebesség és az energiaellátás), akkor a gépet úgy kell tervezni és gyártani, hogy ezeket a körülményeket veszélytelenül és megbízhatóan lehessen kiválasztani, illetve beállítani. 1.3.7. Mozgó részegységek által kiváltott veszélyek elhárítása A gép mozgó szerkezeti elemeit úgy kell tervezni, gyártani és elrendezni, hogy az azok által kiváltott veszélyeket ki lehessen küszöbölni, vagy — amennyiben a veszélyhelyzet továbbra is fennáll — védőberendezéseket kell elhelyezni olyan módon, hogy azoknak a veszélyforrásoknak az elérési kockázata, amelyek balesetet idézhetnek elő, ki legyenek zárva. Valamennyi szükséges intézkedést meg kell tenni annak érdekében, hogy a mozgó munkavégző elemek akaratlan elakadását meg lehessen előzni. Amennyiben a védőintézkedések ellenére az elakadás mégis bekövetkezhetne, akkor a gép gyártója köteles különleges védőberendezést, különleges szerszámokat biztosítani, valamint a használati utasításban és adott esetben magán a gépen is ezeket a 1998/32. szám veszélyeket megjelölni, amivel az elakadás biztonságosan feloldható. 1.3.8. A védelem kiválasztása a mozgó részegységek által előidézett veszélyek elhárítására A mozgó részegységek által előidézett veszélyek elhárítására alkalmazható védőburkolatokat vagy biztonsági berendezéseket a mindenkori veszélyhelyzet jellegének megfelelően kell megválasztani. A kiválasztáskor a következő szempontokat kell figyelembe venni: A. Az erőátvitel mozgó elemei A kezelőszemélyek védelmére az erőátvitel mozgó szerkezeti elemei (pl. hajtótárcsák, hajtószíjak, fogaskerekek, fogaslécek, erőátviteli tengelyek) által előidézett veszélyekkel szemben: — rögzített védőburkolatokat kell alkalmazni az 1.4.1. és az 1.4.2. pontokban foglalt követelményeknek megfelelően, illetve — nyitható védőburkolatokat kell alkalmazni az 1.4.1. és az 1.4.2.2.A. pontokban foglalt követelményeknek megfelelően.Az utóbb említett megoldást akkor kell alkalmazni, ha gyakori beavatkozás szükséges. B. Mozgó szerkezeti elemek, amelyek a munkafolyamatban vesznek részt (hatásterület) A kezelőszemélyek védelmére a munkafolyamatban részt vevő, mozgó szerkezeti elemek (pl. vágószerszámok, sajtolófejek, hengerek, megmunkálás alatt lévő munkadarabok) által előidézett veszélyekkel szemben a következő védőburkolatokat kell alkalmazni: — amennyiben lehetséges rögzített védőburkolatok az 1.4.1. és az 1.4.2.1. pontokban foglalt követelményeknek megfelelően, vagy egyéb esetekben, — nyitható burkolatok az 1.4.1. és az 1.4.2.2.A. pontokban foglalt követelményeknek megfelelően, vagy közelítésre működő biztonsági berendezéseket (pl. fénysorompó, nyomásérzékeny padló), helyhez kötő biztonsági berendezés (pl. kétkezes indítókapcsoló) vagy automatikus biztonsági berendezés, amely az 1.4.1. és az 1.4.3. pontok követelményeinek megfelel. Amennyiben olyan, a munkafolyamatban részt vevő mozgó szerkezeti elemek vannak, amelyeknél a munkafolyamat jellege megköveteli azt, hogy a kezelőszemély a mozgó alkatrész közelében beavatkozást végezzen, és amelyek nem vagy csak részben vannak védelemmel ellátva, akkor ezeket a szerkezeti elemeket, amennyiben az műszakilag lehetséges, el kell látni: — az 1.4.1. és az 1.4.2.1. pontokban foglalt követelményeknek megfelelő, rögzített védőburkolattal, amely nem teszi lehetővé a munkafolyamatban részt nem vevő mozgó alkatrész megközelítését, és — az 1.4.1. és az 1.4.2.3. követelményeknek megfelelő állítható védőburkolattal, amely a hozzáférhetőséget csak a munkafolyamathoz feltétlenül indokolt mozgó alkatrészre korlátozza. 1.4. Követelmények a védőburkolatokkal és biztonsági berendezésekkel szemben 1.4.1. Általános követelmények A védőburkolat és a biztonsági berendezés — legyen szilárd, — nem idézhet elő pótlólagos veszélyeket, — ne legyen egyszerű módon megkerülhető vagy hatástalanítható, — a veszélyes tértől kellő távolságot biztosítson, — a munkafolyamat megfigyelését csak a legszükségesebb mértékig korlátozhatja, — a szerszám fel-, illetve leszerelését vagy a karbantartási munkák elvégzéséhez szükséges beavatkozásokat lehetőleg a védőburkolat, biztonsági berendezés leszerelése nélkül tegye lehetővé, ugyanakkor a munkához szükséges terület hozzáférhetőségét csak ott tegye lehetővé, ahol a munkavégzés történik. 1.4.2. Védőburkolatok különleges követelményei 1.4.2.1. Rögzített védőburkolat A rögzített védőburkolat szilárdan a helyén kell maradjon. Ezt olyan módon kell rögzíteni, amelyet csak valamilyen szerszám használatával lehet kioldani. Amennyiben lehetséges, a rögzítés kioldása után ne maradjon védelmi helyzetben. 1.4.2.2. Nyitható védőburkolat A. Az A-típusú nyitható védőburkolat — amennyiben lehetséges, a géppel kapcsolatban maradjon, ha felnyitják, — legyen reteszeléssel ellátva úgy, hogy az elmozduló szerkezeti elemet nem lehet mozgásba hozni mindaddig, amíg ennek a részegységnek a hozzáférhetősége biztosított, és a mozgása leáll, mihelyt a védőburkolat elhagyja a lezárt helyzetét. B. A B-típusú védőburkolatot úgy kell tervezni és a gép vezérlésébe beépíteni, hogy — a mozgó szerkezeti elemet ne lehessen mozgásba hozni mindaddig, amíg annak megközelíthetősége biztosítva van, — a mozgó szerkezeti elemet munkavégzés közben ne lehessen megközelíteni, beállításuk csak szándékos beavatkozás révén történhessen, pl. szerszámmal, kulccsal, — valamelyik alkatrészének hiánya vagy üzemzavara akadályozza meg a mozgó részek indítását, úgy állítsa le a mozgást, — kirepülő tárgyak okozta veszély esetén biztosítson védelmet egy megfelelő fogószerkezettel. 1.4.2.3. Hozzáférést korlátozó, állítható védőburkolat Az állítható védőburkolat, amely a mozgó szerkezeti elem munkavégzés miatt feltétlenül indokolt hozzáférést korlátozza: — legyen az elvégzendő munka jellegétől függően kézzel vagy automatikusan állítható, 1998/32. szám — legyen könnyen és szerszám használata nélkül állítható, — a kirepülő tárgyak által előidézett veszélyt a lehető legkisebbre korlátozza. 1.4.3. A biztonsági berendezések különleges követelményei A biztonsági berendezést úgy kell tervezni és a gép vezérlőrendszerébe beépíteni, hogy — az elmozduló szerkezeti elemeket ne lehessen működésbe hozni mindaddig, amíg a kezelőszemély azokat elérheti, — az elmozduló szerkezeti elemeket munkavégzés közben a kezelőszemély ne érhesse el, — azok beállítása csak szándékos beavatkozás következtében történhet, — valamely szerkezeti elemük hiánya vagy hibás működése megakadályozza az elmozduló részek indítását, vagy állítsa le a mozgást. 1.5. Egyéb veszélyekkel szembeni védekezés 1.5.1. Villamos energia okozta veszélyek A villamos energia segítségével meghajtott gépet úgy kell tervezni, gyártani és felszerelésekkel ellátni, hogy villamos jellegű valamennyi veszély kizárt legyen vagy azokat el lehessen hárítani. Abban az esetben, ha a gép meghatározott feszültségtartományba tartozó, villamosenergia-forrást használ fel a működéséhez, akkor a vonatkozó villamos szabványok előírásait kell alkalmazni. 1.5.2. Sztatikus elektromosság okozta veszélyek A gépet úgy kell tervezni és gyártani, hogy a veszélyes elektrosztatikus feltöltődést a lehetőségekhez mérten meg kell akadályozni, vagy le kell csökkenteni, illetve megfelelő eszköz felhasználásával gondoskodni kell annak elvezetéséről. 1.5.3. Nem villamos energia okozta veszélyek A nem villamos energiával (pl. hidraulikus, pneumatikus vagy termikus) meghajtott gépet úgy kell tervezni, gyártani és felszerelni, hogy az az alkalmazott energiafajtából fakadó valamennyi veszély kiküszöbölésére alkalmas legyen. 1.5.4. Hibás szerelés okozta veszélyek A szerelési hibát vagy bizonyos alkatrészek ismételt szerelése alkalmával bekövetkező szerelési hibát, ami a veszélyhelyzet kialakulásához vezethet, annak az alkatrésznek a szerkezeti kialakításával, vagy egyéb esetben magán az alkatrészen, illetve a házon feltüntetett információval kell megakadályozni. Hasonló információkat kell feltüntetni a mozgó alkatrészen, illetve annak házán, ha a mozgás irányának ismerete a veszély elhárítása szempontjából feltétlenül indokolt. Adott esetben a használati utasításnak kiegészítő információkat kell tartalmaznia. Abban az esetben, ha a hibás csatlakoztatás veszélyhelyzetet idézne elő, akkor ezt már a folyadék- illetve villamosvezetékek esetében a kialakítás, vagy egyéb esetben a vezetéken, illetve a csatlakozó elemen feltüntetett információval kell megakadályozni. 1.5.5. Szélsőséges hőmérsékletek okozta veszélyek Meg kell tenni a szükséges intézkedéseket annak érdekében, hogy a magas vagy nagyon alacsony hőmérsékletű alkatrészek vagy anyagok — azok megérintése vagy közvetlen környezetükben való tartózkodás révén — okozta veszélyt el lehessen hárítani. A magas vagy nagyon alacsony hőmérsékletű anyagok kifröccsenése által előidézett veszélyt jelezni kell. Ha ilyen veszélyek fennállnak, akkor az elhárításukhoz szükséges intézkedéseket meg kell tenni, azonban ha ennek műszaki akadályai vannak, akkor a hatásukat le kell csökkenteni. 1.5.6. Tűzveszély A gépet úgy kell tervezni és gyártani, hogy magából a gépből kiinduló, vagy a gép által felhasznált vagy kibocsátott gázok, folyadékok, porok, gőzök és egyéb anyagok által előidézett tűz- és túlhevülési veszélyt ki kell küszöbölni. 1.5.7. Robbanásveszély A gépet úgy kell tervezni és gyártani, hogy azokat a robbanásveszélyeket, amelyek magából a gépből vagy a gép által felhasznált vagy kibocsátott gázok folyadékok, porok, gőzök és egyéb anyagok válthatnak ki, ki kell küszöbölni. Ebben a vonatkozásban a gyártónak a következő intézkedéseket kell megtennie: — kerülni kell az adott anyagok veszélyes koncentrációjának bekövetkezését, — kerülni kell, hogy a robbanóképes légtér begyulladjon, — amennyiben ennek ellenére mégis bekövetkezne a robbanás, annak a környezetre gyakorolt hatását veszélytelen mértékűre kell csökkenteni. Ugyanezeket az intézkedéseket kell megtenni akkor, ha a gyártó a gépet robbanásveszélyes környezetben való üzemeltetésre tervezte. Az ilyen gépeknek az üzemeltetéséhez felhasznált villamos készülékeket a robbanásveszélyre vonatkozó külön előírások figyelembevételével kell megválasztani. 1.5.8. Zaj okozta veszély A gépet úgy kell tervezni és gyártani, hogy a zajkibocsátást a műszaki haladás és a zajcsökkentés céljára rendelkező álló eszközök figyelembevételével — elsősorban a kibocsátás helyén — az elérhető legalacsonyabb szintre kell lecsökkenteni. 1.5.9. Rezgés okozta veszély A gépet úgy kell tervezni és gyártani, hogy a gép rezgése által előidézett kockázatot, a műszaki haladás és a rezgés csökkentésére rendelkezésre álló eszközök figyelembevételével — elsősorban a kibocsátás helyén — az elérhető legalacsonyabb szintre kell lecsökkenteni. 1998/32. szám 1.5.10. Sugárzás okozta veszély A gépet úgy kell tervezni és gyártani, hogy a sugárkibocsátás csak a gép működéséhez szükséges mértékre korlátozódjon, és a kezelőszemélyzetre gyakorolt hatása legyen kizárt vagy a veszélytelen szint alatt maradjon. 1.5.11. Külső sugárzás okozta veszély A gépet úgy kell tervezni és gyártani, hogy annak működését külső sugárzás ne befolyásolja. 1.5.12. Lézerberendezések veszélye Lézerberendezések alkalmazása esetén a következőket kell figyelembe venni: — a gépeken alkalmazott lézerberendezést úgy kell tervezni és kialakítani, hogy az akaratlan sugárzásokat ki lehessen küszöbölni, — a gépeken alkalmazott lézerberendezést úgy kell leárnyékolni, hogy sem a hasznos sugárzás, sem a visszavert vagy szórt sugárzás, illetve a másodlagos sugárzás ne váltson ki egészségkárosító hatást, — a gépeken alkalmazott lézerkészülékek megfigyelésére vagy beszabályozására szolgáló optikai készülék olyan legyen, hogy a lézersugárzás következtében ne lépjen fel egészségkárosító hatás. 1.5.13. Porok, gázok stb. kibocsátása A gépeket úgy kell tervezni, gyártani, illetve felszerelni, hogy a gázok, folyadékok, porok, gőzök és egyéb melléktermékek miatt bekövetkező kockázatot a gépnél ki lehessen küszöbölni. Amennyiben ilyen veszély áll fenn, akkor a gépet úgy kell felszerelni, hogy az előbb felsorolt anyagokat össze lehessen gyűjteni, illetve el lehessen szívni. Amennyiben normál üzemeltetési körülmények között a gép nincs zárt állapotban, akkor a felfogó- és elszívó berendezéseket kell a kibocsátás forrásához a lehető legközelebb elhelyezni. 1.5.14. A gépbe való bezárhatóság veszélye A gépeket úgy kell tervezni, gyártani és szerelvényekkel ellátni, hogy az érintett személy ne maradhasson a gépbe bezárva, vagy ha ez nem lenne lehetséges, akkor tudjon segítséget hívni. 1.5.15. Megcsúszás, botlás, leesés veszélye A gépnek azon részeit, amelyeken a kezelőszemélynek mozogni vagy állni kell, úgy kell tervezni és gyártani, hogy a személyek megcsúszása, megbotlása vagy leesése kiküszöbölhető legyen. 1.6. Karbantartás 1.6.1. Gépápolás A gépbeállítási és karbantartási helyeket, beleértve a kenési helyeket is, a veszélyes téren kívül kell elhelyezni. A szerelési munkálatokat, a karbantartási műveleteket, beleértve a javítási és gépápolási műveleteket, a tisztítást is, csak álló gépen lehessen elvégezni. Amennyiben a fenti feltételek műszaki okokból maradéktalanul nem teljesíthetők, akkor biztosítani kell azt, hogy ezeket a munkafolyamatokat veszélytelenül lehessen elvégezni (lásd: különösen az 1.2.5. pont alattiakat). Automatikus gépek esetében, és adott esetben egyéb gépeknél is, a gyártónak megfelelő csatlakozást kell kialakítania a hibadiagnosztikai készülék számára. Automatikus gépek esetében, különösképpen azoknál, amelyeknél a gyártási folyamat megváltoztatásához, vagy a kopásra való magas hajlam esetén, vagy üzemzavar esetén bekövetkező esetleges károsodások következtében a szerkezeti elemeket gyakran kell cserélni, gondoskodni kell a szét- és összeszerelés kockázatmentességéről. Az ezekhez az alkatrészekhez való hozzáférhetőséget úgy kell kialakítani, hogy ezeket az alkatrészeket az általában használatos műszaki segédeszközökkel (szerszámok, mérőeszközök stb.), a gyártó által megadott műveleti utasításnak megfelelően végre lehessen hajtani. 1.6.2. A kezelőhelyek és a beavatkozási helyek hozzáférhetősége A gyártónak olyan hozzáférhetőségi lehetőségeket (lépcső, létra, kezelőállás stb.) kell biztosítani a gépen, amelyek segítségével a munkafolyamat közbeni működtetést, a beállítást el lehet végezni és a karbantartás szempontjából is fontos helyeket el lehet érni. 1.6.3. Leválasztás az energiaforrásról Valamennyi gépet el kell látni olyan szerkezettel, amelynek működtetésével a gépet le lehet választani minden egyes energiaforrásról. Ezeket a szerkezeteket egyértelműen és jól láthatóan meg kell jelölni. Elzárhatóvá kell kialakítani azokat akkor, ha a gép újraindítása veszélyhelyzetet idézne elő a kezelőszemély számára. Azoknál a villamos energiával meghajtott gépeknél, amelyeknél a hálózatra való csatlakoztatás dugós csatlakozó villával történik, elegendő a dugaszolóvilla kihúzásával megvalósítani az energiaforrásról való leválasztást. A leválasztónak abban az esetben is zárhatónak kell lennie, ha a kezelőszemély a tartós leválasztást valamelyik munkahelyről nem tudja ellenőrizni. A maradékenergiát, azaz azt a tárolt energiát, ami a gép leállítása után a gépben jelen lehet, a kezelőszemélyre veszélytelen módon kell elvezetni. Az előbbi követelménytől eltérően megengedett az, hogy bizonyos köröket ne lehessen leválasztani az energiaforrásukról, annak biztosítására, hogy egyes szerkezeti elemek a helyükön maradjanak, vagy az adatok tárolása, a belül elhelyezett szerkezeti elemek megvilágítása stb. céljából. Ebben az esetben különleges intézkedéseket kell tenni annak érdekében, hogy a kezelőszemély biztonságát az ne veszélyeztesse. 1.6.4. A kezelőszemély beavatkozásai A gépet úgy kell tervezni, gyártani és felszerelni, hogy a kezelőszemélynek a lehető legkevesebb alkalommal kelljen beavatkoznia. Ha a kezelőszemély beavatkozása nem kerülhető el, akkor azt könnyen és biztonságosan végezhesse el. 1998/32. szám 1.6.5. A belső részek tisztítása A gépet úgy kell tervezni és gyártani, hogy azok a belső géprészek, amelyek veszélyes anyagokat vagy készítményeket tartalmaznak, tisztíthatók legyenek a géptérbe nyúlás nélkül, és bármilyen szükséges közbeavatkozás kívülről történhessen. Ha a géptérbe nyúlás elkerülése nem lehetséges, akkor a gyártó köteles a gép kialakítása során gondoskodni arról, hogy a tisztítás a lehető legkisebb kockázattal legyen elvégezhető. 1.7. Használati információk 1.7.0. Jelek, jelzőberendezések A gép működtetéséhez szükséges információ legyen egyértelmű és könnyen érthető. Az információ ne okozza a kezelőszemély túlterhelését. Ott, ahol az érintett személyek biztonságát és egészségét veszélyeztetné a felügyelet nélküli gép működéséből adódó hiba, a gépet megfelelő figyelmeztető akusztikai, illetve optikai jelzéssel kell ellátni. 1.7.1. Figyelmeztető eszközök Ha a gépet figyelmeztető eszközökkel (pl. kürttel) szerelték fel, akkor azok jelzése könnyen érzékelhetőek és egyértelműek legyenek. A kezelőszemélynek rendelkeznie kell olyan eszközzel, amellyel a figyelmeztető eszköz működését bármikor ellenőrizheti. A biztonsági jelekre és színekre vonatkozó külön követelményeket is alkalmazni kell. 1.7.2. Tájékoztatás és figyelmeztetés a fennmaradó kockázatokra A gyártó köteles a felhasználó figyelmét felhívni az alkalmazott intézkedések ellenére is fennmaradó kockázatokra vagy a nem nyilvánvaló, de lehetséges kockázatokra (villamos rekesz, radioaktív forrás, hidraulikus kör légtelenítése, nem belátható veszélyes munkaterület stb.). 1.7.3. Megjelölés Minden gépen maradandóan és jól olvashatóan fel kell tüntetni az alábbi adatokat: — gyártó nevét és címét, — sorozat vagy a típus megnevezését (jelét), — az adott esetben az azonosítási számot, — a megfelelőségi jelölést. A robbanásveszélyes légtérben történő üzemeltetésre tervezett gépen az erre való utalást is fel kell tüntetni. A gépen fel kell tüntetni a típusára vonatkozó és a biztonságos üzemeltetéshez szükséges minden információt (egyes forgó elemek legnagyobb fordulatszáma, a szerszámok legnagyobb mérete, tömeg stb.). Ha egyes géprészeket a használat során emelőeszközzel kell mozgatni, akkor azok tömegét jól olvashatóan, egyértelműen és maradandóan fel kell tüntetni. Az 1. § (2) bekezdése szerinti cserélhető felszereléseken szintén meg kell adni ezt az információt. 1.7.4. Használati utasítás

Source: https://magyarkozlony.hu/hivatalos-lapok/f09911e4c9cf59b5eacbe293c7e3a1b4a2f7daa2/dokumentumok/94109914ef31ddfadd6e075aa568c9fd38ed4230/letoltes